 A o ni topinpin obinrin Saudi to ba rìrìnàjò mọ- Ìjọba Saudi Ìjọba Saudi Arabia ti kéde òfin tuntun tó fààyè gba obìnrin láti rìnrìn ajò lọ orílẹ-èdè tó ba wù wọn láì gba ìwé àṣẹ tàbi kí wọn de ẹrọ ayawòrán mọ wọn lára Ìgbésẹ yìí ní àwọn ènìyàn rí bi àyípàdà túntun ti ọmọ ọba Saudi Mohammad Salman ń ṣe ni orílẹ-èdè náà. Òfin túntun yiìí ni wọn kéde ní ago mẹjìlà ọsán ọjọ ajé ní Jiddah, ó ni ki wọn fi ààyè gbà àwọn ọmọ obinrin ti ọjọ ori wọn kò jú mọkánlélogun lọ láti gba forúkọsilẹ láti gba ìwé ìrìnà kí wọn lọ sí òkè òkun. O ní ìgbésẹ yìí yóò fún wọn ni ànfàni láti ṣe gbogbo ǹkan ti àwọn akẹgbẹ wọn ọkunrin ń ṣe, bákan náà ni òfin yìí yóo jẹ ki wọn yẹ láti rí iṣẹ ìgbàlóde lái si ìdẹyẹ si. Ẹwẹ, kí obinrin to lọ gba ìwé àṣẹ ìrìnà ó gbọdọ gbàṣẹ lọwọ ìyá, Baba tàbí ọmọ ẹgbọn tàbí àbúrò ìyá tàbi babarẹ okùnrin kó to rìnrìn àjò lọ sí òkè-òkun. Ìgbésẹ yìí kò sàì so mọ bi àwọn ajàfẹtọ ọmọniyàn ṣe ń fún ogun mọ ìjọba lóri ẹtọ obìnrin. Bó tilẹ jẹ pé àwọn kan ní ìhà ìwọ-òòrun rí i pé ìtẹsíwájú ni èyí jẹ fún òbìnrín Saudi, síbẹ àwùjọ àwọn musùlùmí kan nínú àtí lẹyìn odi Saudi rí i gẹgẹ bi ǹkan ti ko tọnà. Ṣe mo le lọ? : Saudi Arabia: Ìjọba ti fàyé gba òbinrin lati rìnrinajo lọ orilẹ-èdè to wù wọn 